NaiveNeuron/SloPal huggingface dataset:
Bugár, Béla, podpredseda NR SR (2017-05-19):
Ešte pred tým, pán minister, dovoľte, lebo už odchádzajú. Chcel by som privítať na balkóne v prvom rade teda z Občianskeho združenia AkSen aktívnych seniorov. Buďte vítaní v Národnej rade! A medzitým prišla ďalšia skupina, ale neviem, to sú študenti, neviem... (Reakcia z pléna.) Študenti fakulty, odkiaľ? (Reakcia z pléna.) Z Košíc z verejnej správy. Nech sa páči, buďte vítaní! (Potlesk.) Takže, pán minister, prepáčte, že som vás teda zastavil.
Pellegrini, Peter, poslanec NR SR (2022-11-08):
Pán minister, mám teda len jednu otázku, lebo ste povedali, koľko ste už teda tej pomoci poschvaľovali. Ale možno sa ja mýlim, tak ma, prosím, opravte. Zatiaľ ste schválili nejakých 300 mil. pre firmy v tomto roku a 40 mil. ste včera slávnostne oznámili pre 120 podnikov, ktoré sú energeticky náročné. Ešte raz 40 mil. pre 120 firiem. Okej, bola to dohoda tripartity, rešpektujem. Ale pokiaľ si pamätám, pri zmene rozpočtu ste požadovali zmeniť rozpočet o 1,5 mld., z toho 900 miliónov tento rok malo ísť do slovenskej ekonomiky pre slovenské firmy. Zatiaľ ste schválili 300 pre malé a stredné podniky a 40 pre energeticky náročné. Tak sa pýtam, do konca roka, už je november, ako idete minúť zbytok do tých 900 mil., lebo to som nikde nezachytil.
Pčolinský, Peter, podpredseda NR SR (2022-11-10):
Ďakujem pekne. Po dlhom čase s faktickou pán poslanec Ľuboš Blaha.
Ďuriš Nicholsonová, Lucia, podpredsedníčka NR SR (2019-04-03):
V rozprave teraz vystúpi pani poslankyňa Žitňanská.
Potocký, Milan, poslanec NR SR (2020-09-22):
Pán predsedajúci, prosím, dajte hlasovať o tom, že Národná rada sa v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národ nej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady pre kultúru a médiá, odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, dajte o mojom návrhu, vážený pán predsedajúci, hlasovať.
Mihalik, Marcel, poslanec NR SR (2023-06-22):
Pán predseda, teraz dajte hlasovať o prvom pozmeňujúcom návrhu poslanca Miloša Svrčeka. Ide o zrušenie pandemického ošetrovaného a covid úrazového príplatku.
Figeľ, Ján, podpredseda NR SR (2014-09-10):
Ďakujem pekne, otváram všeobecnú rozpravu. Nedostal som do rozpravy žiadnu písomnú prihlášku. Pýtam sa teraz, či sa niekto hlási do rozpravy ústne. Uzatváram ďalšie prihlasovanie sa. Nech sa páči, Alojz Hlina, ako jeden, teda jediný prihlásený. Máte slovo, pán kolega.
Muňko, Dušan, poslanec NR SR (2021-05-13):
Páni z koalície, prosím vás, nešaškujte a nerobte, čo tu robíte! Štátny rozpočet je zákon roka. Vlani, keď sme vás upozorňovali na zdravotníctvo, že to máte poddimenzované, ste to nebrali vážne. Teraz pripravíte v skrátenom legislatívnom konaní zmenu zákona o 3 a pol miliardy. Uvedomujete si aj vo vláde, aj na ministerstve financií, ktorí to zostavujete, že akonáhle by tento zákon prešiel, zhoršia sa vám predaje dlhopisov a prakticky nabúravate verejné financie. Veď tu treba spraviť serióznu analýzu, to čo ste nám aj dneska predložili vo finančnom výbore, že Sociálna poisťovňa. Sociálnu poisťovňu už budete musieť dotovať, lebo Sociálna poisťovňa skončila vlani, čo som čakal, že bude ďaleko viac, s 330 mil. schodkom. To, čo bolo dneska aj prednesené nám na finančnom výbore, to sú, to sú, žiadne relevantné čísla ste nám nedali. Ja vítam, že pán predseda strany, pán Sulík berie to vážne a proste chce diskutovať o rozpočte a predložiť nám relevantný rozpočet, na čo budú tieto peniaze finančné použité.
Červeňáková, Elena, poslankyňa NR SR (2018-12-04):
Ďakujem ti, Marek. (Zaznievanie gongu.) Ďakujem ti, Marek, za tvoj príspevok, kde si rozanalyzoval nedostatky v rozpočte za zdravotníctvo. Chcem povedať, že nedostat..., navyšovanie platov pre zdravotníckych pracovníkov, terno to teda nebude, nezastabilizuje sestry a pôrodné asistentky, aby odchádzali do zahraničia za lepšími pracovnými a finančnými podmienkami. Od januára budúceho roku zvyšovanie miezd o 10 % okrem zdravotníkov sa dotkne aj zamestnancov verejnej správy, dochádza opäť k zvyšovaniu minimálnej mzdy a zároveň dochádza k zvyšovaniu cien potravín aj služieb. Chcem podotknúť, že zdravotná politika je taká, ktorá v čase rekordných príjmov do štátnej pokladnice neškrtí zdroje na zdravotníctvo, ale využíva ich tak, aby sme dlhodobo podfinancované zdravotníctvo pozdvihli. Ďakujem.
Faič, Vladimír, poslanec NR SR (2011-02-09):
Ďakujem za slovo, pán predseda. Ja som rád, že tak ako pri prerokovávaní našej novely zákona o štátnom občianstve minulý týždeň, aj teraz je tu kultivovaná rozprava. Je to dobrý znak pre parlament. Dovolím si položiť jednu otázku na pani poslankyňu Dubovcovú. Zdieľam s vami ten postoj, že sa občania vo vzťahu k občanom Slovenskej republiky, k ich právu slobodne sa rozhodovať o mnohých veciach, tých najpodstatnejších a samozrejme aj iné otázky. Ale chcem sa spýtať, pani poslankyňa, zaregistrovali ste predtým ako prijímal maďarský parlament zákon o štátnom občianstve, že by tento zákon vychádzal aj z požiadaviek a potrieb občanov Slovenskej republiky maďarskej národnosti? Zaregistrovali ste čo len jeden počin, ktorý by k tomu smeroval? Zaregistrovali ste čo len jeden počin o volebnom práve, ktoré sa má pri prijímaní ústavy v Maďarskej republike zavádzať? A takto to povedal na návšteve Slovenskej republiky maďarský prezident. Veľmi jasne a veľmi oficiálne a otvorene. Ďakujem.
V. Veteška, podpredseda NR SR: (2004-06-30):
I. Hopta, poslanec: Ja by som podporil vystúpenie pána Fica. Len si myslím, že mal ho doplniť aj o vyjadrenie v tom slova zmysle, že to, že sme v Iraku, tak sme tam aj preto, že nielen lojálne podporujeme Spojené štáty, ale že sme aj súčasťou vojenského paktu NATO, aj keď som si vedomý, že nešli tam vojska NATO ako oficiálne, čiže na jednej strane strana Smer kritizuje náš pobyt v Iraku, ale na druhej strane boli to aj poslanci Smeru, ktorí podporili vstup Slovenskej republiky do vojenského paktu NATO.
Laurenčík, Milan, podpredseda NR SR (2020-05-13):
Pán poslanec Ján Herák.
Martinák, Ľuboš, poslanec NR SR (2013-11-29):
Ako ďalší v rozprave vystúpil pán poslanec Kuffa, podal 1 pozmeňujúci návrh. Pán predseda, dajte, prosím, hlasovať o pozmeňujúcom návrhu pána poslanca Kuffu.
Hort, Milan, podpredseda NR SR (2010-12-02):
Pán poslanec Galbavý, poprosím o pozornosť v sále. Nech sa páči.
Krištúfková Petra, poslankyňa NR SR (2021-05-11):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Taraba, Tomáš, poslanec NR SR (2021-06-29):
Prosím, pán predseda, prosím, dajte hlasovať o tom, že rozšírime bod programu rokovania Národnej rady o vyjadrenie solidarity s Maďarskom, ktoré v ostatných dňoch je vystavené agresívnym slovným útokom zo strany viacerých predstaviteľov členských štátov Európskej únie a to len preto, že prijali zákon v boji proti pedofílii. Žiadne zákonné normy, prístupové rokovania Európskej únie jasne Maďarsku dávajú suverenitu v kultúrno-etických otázkach a v tejto veci je potrebné, aby Slovenská republika jasne sa vyjadrila, že stojí na strane maďarského národa, ktorý rešpektuje koncept rodiny postaveného na princípe jedného muža a jednej ženy. Ďakujem pekne.
Linhart, Patrick, poslanec NR SR (2020-04-29):
Ďakujem za slovo, pán predsedajúci. Budem teraz reagovať na tú propagandu, ako sa to spomínalo, kto to bude platiť. Tak ja vám poviem niečo. Kto platil propagandu pani Matečnej, lebo ja som tu za potravinový prie... za potravinárstvo, za potravinárov. Kto platil propagandu 2 milióny mesačne pani Matečnej? To je tá vláda, ktorou ste boli súčasťou. A ďalej kto platil propagandu značky napríklad SK GOLD, hej, kde som sedel v poslaneckom klube SNS a kde sa rozoberalo, či sa na to vyhodí 10 miliónov alebo 20 miliónov, hej? To je za jednu značku, za jeden prepadák, ktorý sa tu vytvoril a ktorý bol korupčnou značkou. To ste si kúpili za 300 euro, ste si to mohli nalepiť na pneumatiku vášho auta, dať si SK GOLD. Tak sa to vybavovalo. A teraz vám, a teraz vám prečítam zloženie SK GOLD výrobku, je to od firmy SOLIDE SLOVAKIA, ktoré získalo SK GOLD, to sú tie milióniky, ktoré išli, to je tá propaganda platená, to išlo z rozpočtu. A počúvajte ma veľmi dobre: Aróma zeleného jablka, výborne, farbivá, tartrazín tu máme, pomarančovožltá, brilantná modrá, FCF, zase tartrazín máme a môže mať nepriaznivé účinky na činnosť a pozornosť detí. Toto sa rozdáva v materských škôlkach. Takže keď tu budete niekedy kritizovať, že kto si zaplatí tú propagandu, pozrite sa na svoju minulú vládu, pozrite sa do minulosti, povedzme mi, kto vráti tie milióny vyhodené za tieto nez-mys-ly. Ďakujem pekne za slovo. (Potlesk.)
Glváč, Martin, podpredseda NR SR (2018-11-21):
Ďalší v rozprave – pán poslanec Mizík.
Viskupič, Marián, poslanec NR SR (2024-02-09):
Pán predsedajúci, ďakujem pekne za slovo. No, kolega Dodo Hlina, takto. V prvom rade skutočne je to zver, ktorý, ja hovorím, že nebude fungovať a bolo za ním kadečo. Vôbec to prijímanie toho zákona bolo no nie nepodobné tlačeniu napríklad aj toho, čo sme tu mali včera. Tiež sa to dostalo až po veto pani prezidentky a tuná to bolo prelamované. Ale teda dovolím si osloviť aj kolegu Muňku. Viem, že nemôžem, ale jednoducho bez hlasov SaS, Dušan, bez hlasov SaS. My sme boli proti tomu a jednoducho nepovažujeme to vôbec za správny, vôbec nastavenie. A to, čo tam SME RODINA pretláčalo, však veď možno povie ešte niekto ďalší. Preto mňa veľmi zaujíma, aký je pohľad súčasného ministra, súčasnej vlády a čo s tou samotnou agentúrou a vôbec s tým samotným systémom, ktorý, hovorím, v prvom rade nevie fungovať, mienia robiť. To je, to je kľúčová otázka a to je to, na čo tu upozorňujeme a saskári to upozorňovať tuto skutočne môžme, pretože sme to nepodporovali. Práve naopak, sme upozorňovali na všetky problémy, ktoré okolo toho boli. Ďakujem pekne za pozornosť.
P. Paška, predseda NR SR: (2008-02-12):
Vzhľadom na to, že sa zišlo poslanecké grémium, dovoľte mi, aby som vás informoval hlavne o námietkach k procedúre aj z pohľadu naozaj uchovania čistoty aj preto, aby nedochádzalo k nedorozumeniam. Tá pripomienka, ktorú predložil pán poslanec Hrušovský, bola správna. Pán poslanec Kovarčík naozaj v rozprave neuviedol text, uviedol len dôvodovú správu. Budeme pokračovať, tak ako sme sa dohodli na grémiu. Takisto chcem len na pripomienku pani predsedníčky klubu KDH pani poslankyne Sabolovej reagovať, že o tých procedurálnych návrhoch s výnimkou návrhu pána poslanca Vestenického by som, samozrejme, bol dal hlasovať. Hovorím teraz o tých návrhoch, ktoré vzišli v rozprave. Takže teraz požiadam o slovo pána podpredsedu, keďže ma on požiadal, aby mohol otvoriť rozpravu, a požiadal o slovo. Máte slovo, pán podpredseda vlády.
Pčolinský, Peter, podpredseda NR SR (2023-05-25):
Ak máte problémy so sebaovládaním, tak mi to kľudne povedzte, preruším schôdzu, dám vám pauzu.
Kaník, Ľudovít, poslanec NR SR (2013-07-02):
Ďakujem, pani podpredsedníčka. Vážené dámy, vážení páni, ako kolega Vilo Novotný povedal, je to síce technický návrh zákona, ale veľmi dôležitý, lebo naozaj tento systém, dôchodkový systém je tak komplikovaná vec, taký mechanizmus, ktorý sa skladá z množstva súčiastok, že, áno, môže sa stať, že sa nedomyslí niektorá okrajovejšia, zdanlivo okrajovejšia, záležitosť, ktorá má ale zásadný význam. A keď vieme, že takáto vec sa stala a naozaj nie je najmenší argument na to, aby pretrvávalo takéto nastavenie systému, ktoré bez akejkoľvek opodstatnenosti vytvára dve skupiny ľudí v súčasnosti. Iné je, keď máme veci, ktoré sa veľmi ťažko odstraňujú do minulosti. Lebo, áno, máme zdedené z minulosti problémy, ktoré dnes aj pri všetkej snahe sa jednoducho odstrániť nedajú. Jedna z takých vecí vznikla vtedy, keď reformou dôchodkového systému, ktorú som pripravil, sme významne zlepšili dôchodky pre všetkých dôchodcov, ktorí išli do dôchodku po reforme. Žiaľbohu, a samozrejme nevedeli sme odstrániť nedostatky spôsobené desiatkami rokov predtým zlým, starým, nespravodlivým, rovnostárskym systémom. Ale, samozrejme, vždy takáto vec, a keď sa stane a nie je nevyhnutná, tak ju treba okamžite odstrániť, ako sa na ňu príde. Takže toto je presne ten prípad, kedy by bolo veľmi cynické pozrieť sa na to z uhla pohľadu, že navrhli to opoziční poslanci, tak musíme proste ísť ako valec a nerešpektovať to, že to je naozaj vec, ktorá pomáha ľuďom, ktorá odstraňuje nezmyselnú diferenciu, ktorú práve novela zákona, ktorý prijala táto vláda, vytvára a jednoducho treba tieto veci dať do poriadku. Tak ja vás prosím, kolegovia, nie žiadam, ja vás prosím, aby ste naozaj ukázali, že fungujete nielen ako hlasovacia mašinéria, ale sa pozeráte na veci aj normálnym, ľudským pohľadom, tak ako viete povedať v kuloároch, keď sa rozprávame, tak rovnako sa pozerajte na tieto veci, aj keď sedíte za hlasovacím zariadením, a poprosím vás, podporte tento návrh zákona, pretože pomôže veľkej skupine ľudí, ktorá bez akéhokoľvek dôvodu a logického opodstatnenia, keby sme tento návrh zákona, túto novelu neschválili, by bola ďalej poškodzovaná bez akéhokoľvek dôvodu. A už dopredu vravím, že nehrajme sa teraz na to, že sa niekto prihlási do diskusie alebo vo faktickej poznámke začne teraz: „A čo ste robili vy a prečo ste vy vtedy nespravili toto a prečo sa nestalo hento alebo tamto?“ Všetci sme ľudia, ktorí, keď niečo robia, urobia aj chyby, ale keď chybu vidíme, tak nie je odstránením a riešením to, že poukážeme či na vymyslenú, alebo aj reálnu chybu niekoho druhého, že budeme vyťahovať hocičo, či reálne, či vymyslené z minulosti, ale, jednoducho, keď tu chyba je a uzná sa, že to chybou je, tak ju jednoducho odstránime. A až to chyba nie je, tak, prosím, vysvetlite, prečo to chyba nie je. Prečo majú mať dve vdovy rozličné valorizácie, prečo majú mať dve vdovy, ktoré inak majú rovnakú pracovnú históriu, zásahom do budúcnosti stále väčší a väčší rozdiel v priznaných dôchodkoch. Ja myslím, že žiaden takýto argument, dôvod, logické opodstatnenie takého stavu nie je, a preto vás prosím, podporte tento návrh zákona. Ďakujem za pozornosť.
Kiššová, Jana, poslankyňa NR SR (2017-10-18):
Ďakujem veľmi pekne za slovo. Keď som počúvala tvoj príhovor, pán poslanec, a príhovor pána podpredsedu vlády Petra Pellegriniho, tak som v istých momentoch mala pocit, že každý z vás hovorí o inej genéze iného príbehu. Ale to, čo je podstatné, a to, čo by som rada doplnila do tvojho vystúpenia a možno zdôraznila, tak to je tá podstata, kvôli ktorej tu dnes sme. A tá podstata nie je ani tak v tom, že by sme chceli spochybniť kroky pána ministra Žigu, ktorý nejakým spôsobom po prevalení tejto kauzy konal, naopak, my veľmi dobre vieme, že pán minister už nemal pod tak obrovským tlakom či už médií, alebo opozície veľkú možnosť konať inak. Ale to, prečo tu dnes sme, sú iné podstatné otázky, na ktoré, verím, že dostaneme odpoveď, a to je, ako vôbec mohlo k takejto situácii dôjsť. Ako je možné, že nominanti vládnych strán takýmto spôsobom fungujú a nikto ich v tom nezastaví? Pokiaľ sa takéto niečo neprevalí v médiách, tu neexistuje kontrolný mechanizmus, aby na to upozornili a aby sa voči tomu ohradili a aby takýmto škodám zabránili. Ďalej. Verím tomu, že dostaneme odpovede, ako si už aj ty povedal, akým spôsobom bude voči týmto ľuďom vyvodená zodpovednosť. A teda pod vyvodením zodpovednosti rozhodne nemáme pocit, že stačí týchto ľudí odvolať. To tam to len začína. To by malo pokračovať niekde ďalej. Ďalej. Máme tu množstvo súdnych sporov a nás určite veľmi zaujíma, aké zmluvy popri týchto prebiehajúcich súdnych sporoch sú popodpisované a aké podobné nášľapné míny v podobe takýchto odmien nás tu ešte čakajú. A určite nás bude zaujímať aj to, akým spôsobom hodlá sa vláda postaviť k tomu, aby sa takéto veci do budúcna neopakovali. Čiže na jednej strane tu dochádza obhajoba krokov ministra, na druhej strane je tu množstvo nezodpovedaných otázok a... (Prerušenie vystúpenia časomerom.)
Hort, Milan, podpredseda NR SR (2011-06-02):
Ďakujem. Pýtam sa pána poslanca, či chce doplniť otázku. Nie. Ďakujem aj vám, pán podpredseda vlády. A ďalšou otázkou je otázka od pána poslanca Milana Laurenčíka, je prítomný, takže budeme odpovedať. Otázka je adresovaná podpredsedovi vlády a ministrovi práce, sociálnych vecí a rodiny Slovenskej republiky Jozefovi Mihálovi. Otázka znie: „Vážený pán minister, v rámci snahy o efektívnejšiu štátnu správu a jej racionalizáciu došlo aj k zmenám sústavy inšpekcie práce. Aké sú vaše poznatky z činnosti inšpekcie práce?“ Nech sa páči, pán podpredseda vlády, môžte odpovedať.
Kadúc, Miroslav, poslanec NR SR (2013-02-05):
Ďakujem. Vážená pani predsedajúca, vážené panie poslankyne, vážení páni poslanci, vážení prítomní, predseda Národnej rady Slovenskej republiky rozhodnutím zo 14. januára 2013 pridelil predmetnú informáciu na prerokovanie Ústavnoprávnemu výboru Národnej rady. Vláda Slovenskej republiky predkladá informáciu na základe ustanovenia § 4 zákona č. 19/2002 Z. z., ktorým sa  ustanovujú podmienky vydávania aproximačných nariadení vlády, a to v polročných intervaloch. Uvedený zákon, vychádzajúc z čl. 120 ods. 2 Ústavy, vymedzil oblasti, v ktorých vláda môže aproximačné nariadenia vydávať, podmienky ich vydávania a kontrolný mechanizmus. Jeho súčasťou je aj uvedená povinnosť vlády informovať Národnú radu Slovenskej republiky. Podľa § 4 ods. 3 citovaného zákona, Národná rada môže po prerokovaní požiadať vládu, aby právnu úpravu navrhovanú ako aproximačné nariadenia predložila ako návrh zákona. V hodnotenom období bolo prijatých 17 aproximačných nariadení vlády a je predpoklad, že v prvom polroku tohto kalendárneho roka bude prijatých 6 návrhov aproximačných nariadení vlády Slovenskej republiky. Väčšina z nich bola, aj bude z oblasti pôdohospodárstva a životného prostredia. V závislosti na legislatívnych aktivitách orgánov Európskej únie sa môže stať, že bude nutné v tomto polroku pripraviť nové vnútroštátne predpisy aj nad rámec uvedeného počtu. Ústavnoprávny výbor prerokoval informáciu dňa 22. januára 2013 na svojej 27. schôdzi a uznesením č. 160 odporúča Národnej rade Slovenskej republiky informáciu vziať na vedomie. Pani predsedajúca, prosím, otvorte rozpravu.
Müllerová, Emília, poslankyňa NR SR (2013-06-26):
Dajte, prosím, hlasovať o bode 102, s odporúčaním gestorského výboru schváliť.
Hlina, Alojz, poslanec NR SR (2013-09-11):
Ďakujem veľmi pekne, aká to česť, pán predseda.
P. Paška, predseda NR SR: (2008-02-05):
Budeme pokračovať, pán spravodajca. (Hlasy v sále.) Poprosím vás, potom dajte námietky, budeme pokračovať v hlasovaní.
Gašpar, Tibor, poslanec NR SR (2024-02-08):
Ďalej hlasujeme o bode 3 pozmeňujúceho návrhu poslanca Galka.
Laurenčík, Milan, podpredseda NR SR (2022-03-22):
V zmysle § 28 ods. 1 požiadal o možnosť vystúpiť v rozprave pán minister hospodárstva Richard Sulík. Nech sa páči.
Glváč, Martin, podpredseda NR SR (2016-09-13):
Pán poslanec Kollár.
Beblavý, Miroslav, poslanec NR SR (2016-06-14):
Vážený pán predsedajúci, vážené kolegyne, vážení kolegovia, budem mimoriadne stručný. Najprv mi teda dovoľte vyzvať pána ministra Kaliňáka, aby odstúpil z funkcie, keďže kým je vo funkcii, nie je možné, aby sme prerokovali veci závažného spoločenského charakteru, a teraz... (Potlesk.) A teraz k meritu veci. Priznám sa, že som neplánoval prihlásiť sa do rozpravy, ale keďže tento návrh bol predložený bez akéhokoľvek zdôvodnenia a máme o ňom hlasovať, teda ja a, samozrejme, aj ostatní, tak sa musím spýtať jeho predkladateľov otázku, lebo nedozvedel som sa ani odpoveď. Pokiaľ správne rozumiem rokovaciemu poriadku Národnej rady, tak členstvo v osobitnom kontrolnom orgáne je viazané na členstvo v poslaneckom klube. Tým pádom chápem, že ak teda poslanci boli vylúčení z poslaneckého klubu SME RODINA, v zmysle rokovacieho poriadku by nemal nikto z nich zostať členom osobitného kontrolného orgánu. Pokiaľ ale chápem, európsky..., výbor pre európske záležitosti nie je takto charakterizovaný v rokovacom poriadku, že by členstvo automaticky zanikalo v súvislosti s vystúpením alebo vylúčením z poslaneckého klubu, čo, samozrejme, nebráni Národnej rade, aby mohla takéhoto poslanca odvolať z tohto výboru a nahradiť ho iným tak, ako to teda navrhujú predkladatelia, ale mal by byť taký krok zdôvodnený niečím, keďže nevyplýva automaticky z rokovacieho poriadku. Chcem sa teda spýtať predkladateľov, či to, čo som teraz tvrdil, je pravda alebo či je niekde faktografický omyl, ktorý, samozrejme, sa môže stať každému poslancovi, a ak nie je omyl, aký je teda dôvod, či je to len teda vylúčenie z poslaneckého klubu alebo či sú tam aj nejaké iné dôvody, ktoré by nám navrhovatelia chceli oboznámiť. Ďakujem veľmi pekne.
Gaborčáková, Soňa, poslankyňa NR SR (2017-02-03):
Ďakujem za slovo. Pán kolega, spomenuli ste minimálnu mzdu. Ja naozaj nie som za to, aby tá minimálna mzda bola nejako regionálne rozdelená, ja som za to, aby bola na celom Slovensku rovnaká. Na druhej strane ja chcem, aby minimálnu mzdu na východnom Slovensku nezarábali ľudia, ktorí sú kvalifikovaní, ale minimálnu mzdu brali ľudia s nízkou kvalifikáciou. A to je problém, lebo v podstate vzniká na východnom Slovensku to, že čím vyjde vyššie minimálna mzda, je menší rozdiel medzi tým, ako kvalifikovaná pracovná sila na východnom Slovensku zarába. Je to už len pár euro, ktorá je blízko minimálnej mzdy, a to môžem hovoriť aj o úradníkoch, sociálnych pracovníkoch, ktorí pracujú na úrade práce, sociálnych vecí a rodiny, ktorí mi hovoria, že ak človek, ktorý poberá dávky, má už pomerne toľko, koľko oni, rozdiel medzi nimi je nejakých sto euro. Takže ak chceme hovoriť o minimálnej mzde, musíme hovoriť aj o odvodovom nejakom, odvodovej nejakej úľave pre práve zamestnávateľov na východnom Slovensku, lebo tých stimulov je tam najmenej. Najviac je v Trnave, najmenej je teda na východe. A práve preto sme hovorili o tom, že ak už tí ľudia potrebujú robiť na tom východnom Slovensku a tie mzdy sa nejako nevyrovnávajú dlhé, dlhé roky s tým západným Slovenskom, tak nech majú v sobotu 50 % zaplatené a v nedeľu 100 %. Ďakujem.
Vaľová, Jana, poslankyňa NR SR (2013-05-24):
Ďakujem veľmi pekne. Pán kolega, možno tu ste povedali, že dajú sa spochybniť reprezentačné zložky, ktoré sú vlastne v rade solidarity teraz momentálne alebo v tripartite. Ono sa to vždy dá spochybniť. Ja si myslím, že možno keby ste boli vy ako strana samostatne vo vláde, tak by ste ani žiadnu radu solidarity nemali a možno tak, ako pán Kaník kedysi zrušil tripartitu, ani tripartitu by ste nemali. Takže ja by som vôbec nespochybňovala tieto zložky a vôbec, by som povedala, že kvitujem, že vláda, ktorá je jednofarebná, tak by som to povedala, má záujem takéto dialógy vôbec robiť a presadzovať. Zamestnanecké rady, no, samozrejme, môžeme polemizovať, že zamestnanecká rada je akousi náhradou za odbory a možno si v niektorých veciach aj kolidujú, ale nemá také právomoci. A či by mali aj zamestnanecké rady, no, samozrejme, nech tie zamestnanecké rady sa nejakým spôsobom tiež snažia presadiť, pretože určite práve v tom sociálnom dialógu určite je aj Komora živnostníkov, určite je aj Republiková únia zamestnávateľov, ktorá zamestnáva aj práve tých menších podnikateľov, a nemôže predsa pán minister určovať, koho si oni dajú ako zástupcu alebo koho chcú, aby bol v tej reprezentačnej zložke. A ešte jednu vec. Na jednej strane možno hovoríme, že musí byť určitý sociálny dialóg, a keď sme my zaviedli, že na úradoch práce je rada zamestnanosti, ktorá vlastne určuje príspevky, tak všetci ste to spochybňovali, pretože ste povedali, kto tam bude? No tam sú takisto zastúpení práve zamestnávatelia, zamestnanci a podobne. Čiže na jednej úrovni vítame, že je určitý dialóg, a na druhej úrovni, na tej regionálnej ho zatracujeme. Takže ja si myslím, že práve aj tu dochádza k takému nejakému zosúladeniu. Takže nespochybňujme reprezentačné zložky, pretože určite tie reprezentačné zložky si tam nedosadilo ministerstvo, ale tieto zložky sa ozvali samé a sú tam zastúpené.
M. Číž, podpredseda NR SR: (2009-12-08):
Pán spravodajca, máte slovo.
Hort, Milan, podpredseda NR SR (2010-12-09):
S faktickými poznámkami, pani poslankyňa Vaľová, Blahová, Jurinová, Tomanová. Pán kolega, ten paragraf je 83 a nie 73, to je pri prvom čítaní. Sme v druhom čítaní. Poprosím teda opraviť. Ďakujem pekne. Nech sa páči.
Zs. Simon, minister pôdohospodárstva SR: (2004-06-17):
Predkladaný vládny návrh zákona vyplýva zo Strednodobej koncepcie politiky pôdohospodárstva na roky 2004 až 2006, v rámci ktorej sa proces pozemkových úprav musí zamerať okrem začiatočného priestorového usporiadania pozemkového vlastníctva predovšetkým na realizáciu projektových pozemkových úprav, plánovaných spoločných zariadení a opatrení. Predloženým vládnym návrhom zákona sa upravujú predovšetkým oblasti výstavby spoločných zariadení a opatrení už v rámci schvaľovaných úvodných podkladov o schválení návrhu zásad funkčného usporiadania územia v obvode pozemkových úprav, čím sa dáva dostatočný časový priestor, aby hlavné spoločné zariadenia a opatrenia boli vybudované už pred zmenou vlastníckych vzťahov. Vážený pán predseda, vážené pani poslankyne, vážení páni poslanci, vzhľadom na to, že predkladaný návrh zákona vláda Slovenskej republiky prerokovala a schválila dňa 19. mája, obraciam sa na nás so žiadosťou o prerokovanie a o jeho odporučenie na ďalšie rokovanie Národnej rady v druhom čítaní. Ďakujem vám za pozornosť.
Danko, Andrej, predseda NR SR (2019-03-29):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Slobodovi. Nech sa páči.
Bugár, Béla, podpredseda NR SR (2017-05-18):
Ďakujem. Otváram všeobecnú rozpravu. Nemám žiadnu písomnú prihlášku. Preto sa pýtam, kto sa hlási ústne do rozpravy okrem pána poslanca Mihála? Ako jediný pán poslanec Dostál. Končím možnosť sa prihlásiť do rozpravy ústne. Nech sa páči, pán spravodajca, máte slovo.
Sulanová, Magdaléna, poslankyňa NR SR (2021-05-03):
Ďakujem pekne za slovo. Chcela by som sa zmieniť teda z toho povedaného príspevku pána poslanca Beluského, ktorý bol vysoko kvalifikovaný, konkrétny, venoval sa skutočne programovému vyhláseniu vlády v oblasti financií. Vysoko erudovaný, preto ho dávam aj do pozornosti koaličným poslancom a predovšetkým poslancom z finančného výboru. Mňa zaujali z tejto, z týchto problémových okruhov, ktoré načrtol pán poslanec Beluský, predovšetkým spomínaná daň z nehnuteľnosti, pretože to je veľmi pálčivá, veľký problém, ktorý by zasiahol podľa mňa drvivú väčšinu obyvateľov Slovenska, keďže minimálne polovica obyvateľov žije v rodinných domoch na vidieku. Myslím, že nebolo, neboli to až také hoaxy, prenikli informácie, čo sa chystalo, a vzhľadom na veľmi negatívnu reakciu obyvateľov sa to asi pravdepodobne, resp. dúfajúc zmení. Ďalej by ma veľmi zaujala a vysoko by som chcela teda vyzdvihnúť to, že pán poslanec poukázal na dôležitosť vzdelávania vo finančnej oblasti. Mám ja skúsenosti podobného rázu z príbuznej oblasti. Jedná sa o spotrebiteľskú problematiku, kde vzdelávanie je podľa mňa výrazným faktorom, a preto skutočne by som chcela apelovať na to, aby sa nezanedbávala táto oblasť, nepodceňovala táto oblasť, pretože naši občania skutočne nevedia sa orientovať, bezhlavo sa berú spotrebné... (Prerušenie vystúpenia časomerom.)
P. Hrušovský, predseda NR SR: (2005-02-03):
(Hlasovanie.) 142 prítomných, 139 za, 3 sa zdržali. Návrh zákona do druhého čítania sme schválili. Prosím ďalší návrh.
Hrnčiar, Andrej, podpredseda NR SR (2019-12-04):
Otváram všeobecnú rozpravu. Do rozpravy som dostal dve písomné prihlášky. Ako prvú od poslanca SaS Ondreja Dostála, ktorý bude vystupovať za klub, a potom sa prihlásila pani poslankyňa Lucia Žitňanská. Nech sa páči, pán poslanec Dostál.
Bugár, Béla, podpredseda NR SR (2019-09-20):
Prezentujme sa a hlasujme. (Hlasovanie.) Prítomných 133, za 54, proti 14, zdržalo sa 65 poslancov. Návrh nebol schválený. Prosím teraz pani poslankyňu Bašistovú, aby uviedla hlasovanie v prvom čítaní o návrhu poslancov Madeja, Fica, Tomáša a Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom, tlač 1626. (Hlasovanie o návrhu poslancov Národnej rady Slovenskej republiky Róberta Madeja, Roberta Fica, Erika Tomáša a Juraja Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov a ktorým sa menia a dopĺňajú niektoré zákony , tlač 1626.)
Mazurek, Milan, poslanec NR SR (2018-03-14):
Ďakujem za slovo. Určite sa všetci poslanci v tomto pléne, bez ohľadu na farbu politického trička, alebo na to, či sa považujeme za členov pravicového či ľavicového politického spektra, zhodneme na jednej veci, a to je, že diskriminácia akejkoľvek osoby na základe akýchkoľvek faktorov či z akýchkoľvek dôvodov je jednoducho zlá vec. A práve kvôli tomu poslanci za Ľudovú stranu – Naše Slovensko predkladajú na rokovanie Národnej rady tento návrh zákona, ktorý má za cieľ eliminovať možné formy diskriminácie, ktoré dnes, bohužiaľ, vidíme v mnohých častiach Slovenskej republiky. Nie je nič zlé na tom, ak existuje určitý splnomocnenec vlády pre chudobných ľudí. Splnomocnenec, ktorý má za úlohu pomáhať chudobným ľuďom, ktorí sa do svojej zlej situácie nedostali vlastným pričinením, alebo sa do tejto situácie jednoducho narodili a nemajú inú možnosť, a práve táto chudoba má výrazný a častokrát úplne devastačný vplyv na ich neskoršie pôsobenie a uplatnenie sa v živote v rámci... Pán predsedajúci, poprosil by som vás, viete, pána Číža počujem trošku hlasnejšie ako sám seba, tak by som bol rád, keby sa išli baviť niekde von... (Prerušenie vystúpenia predsedajúcim.)
Laurenčík, Milan, podpredseda NR SR (2020-07-10):
Pán poslanec Milan Potocký.
Gažovičová, Tina, poslankyňa NR SR (2023-12-19):
Ďakujem za slovo, pán predsedajúci, a ďakujem nášmu predsedovi klubu za tento naozaj taký úprimný, úprimný prejav. Mne sa to veľmi páčilo. My teda okrem toho, že sme v jednej strane a v jednej lavici, tak ešte sme aj rovesníci s pánom Dubécim a Martin to tak vyzdvihol, že teda vo svojich tridsiatich siedmich rokoch sa neprestáva udivovať, ako to tu funguje. A mne sa veľmi páči, že si pripomenul, že toto nie je úplne normálne, čo tu zažívame, lebo teda ja som v parlamente prvýkrát, aj ako poslankyňa, ani som tu na rozdiel od Dubéciho nikdy nepracovala, čiže naozaj ja si tak zvykám na to, že toto je miesto, kde diskutuje iba, iba opozícia, a naozaj my si tu medzi sebou vytvárame rôzne domnienky, lebo vypĺňame to prázdno toho, že ani vláda, ani koalícia nijako poctivo nezdôvodňuje, že prečo to vlastne navrhuje. A možno niekde triafame správne a ide o nejaké, neviem, zbrojárske záujmy ministra Kaliňáka a o nejaké osobné ambície ministra Gašpara, a možno netriafame, ale naozaj to nemáme z čoho vytiahnuť, lebo ani, ani len nejaké pro forma odôvodnenia a argumenty nám neboli predložené, ktoré by aspoň sa tvárili, že vysvetľujú, prečo sa naozaj potrebujú zaviesť tie zmeny, ktoré sú navrhované. A áno, je to akože parlament, a týmto tempom nám hrozí, že sa staneme taká akože demokracia, kde naozaj tá vládna moc si ako taký buldozér urobí to svoje a my síce môžme rozprávať a rozprávať, ale vlastne sa rozprávame iba medzi sebou. Ďakujem pekne.
Maďarič, Marek, poslanec NR SR (2010-11-30):
Ďakujem pekne. Pani poslankyňa, vy ste nám tu prečítali veľkú novelu zákona. A to nie je, samozrejme, vaša chyba, ale to je predovšetkým chyba ministerstva kultúry. A je to aj najlepší dôkaz toho nekvalitného návrhu, ktorý nám sem predložili. Keď je 28 pozmeňujúcich návrhov z prostredia koalície, bolo by slušné a normálne, aby pán minister ako predkladateľ stiahol tento návrh. My by sme sa minimálne mali týmito návrhmi zaoberať vo výbore, a nie že vy navrhnete, že budeme dokonca spoločne o nich hlasovať. To je úplný výsmech. A ešte jedna vec. Tá sa týka navrhovanej mzdy nového generálneho riaditeľa. Tak sa chcem spýtať, faktickú otázku chcem položiť, či ste to už predebatovali s nejakým horúcim kandidátom, že práve ten deväťnásobok mu vyhovuje, že za to je ochotný túto funkciu vziať, a či ste si uvedomili, že sa tou výškou v podstate už ten plat blíži platu prezidenta Slovenskej republiky. Ďakujem.
Laššáková, Jana, podpredsedníčka NR SR (2013-01-30):
Pán minister, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre pôdohospodárstvo a životné prostredie, pánovi poslancovi Tiborovi Lebockému. Nech sa páči, pán spravodajca, máte slovo.
Hrnčiar, Andrej, podpredseda NR SR (2016-12-01):
Pán poslanec Kresák.
Jurinová, Erika, podpredsedníčka NR SR (2013-06-21):
Nech sa páči, prosím ďalšieho prihláseného rečníka do rozpravy. Alojz Hlina nie je prítomný, stráca poradie. A nech sa páči, pán poslanec Hraško.
Kondrót, Maroš, poslanec NR SR (2019-10-25):
Ďakujem pekne, pán podpredseda. Ja len veľmi kratučko. Počúvajte, pri všetkej úcte, páni doktori, však vy dvaja sa tu ako docenti matematiky presvedčujete o malej násobilke. Je nejaký dôvod, aby sa to naťahovalo na celý deň alebo na dva dni, debata v prvom čítaní o stratifikácii nemocníc, o dokumente, o ktorom bolo všetko stokrát povedané, a drvivá väčšina z nás ho chce podporiť? Tak povedzte, že to ideme naťahovať. Lebo to množstvo pivných rečí, čo tu medzitým zaznelo, to sa nedá ani za psom hodiť, jak by povedal moja babička. Ďakujem.
Grendel, Gábor, podpredseda NR SR (2022-10-05):
V rozprave ešte vystúpi pán poslanec Juraj Šeliga ako posledný ústne prihlásený.
B. Bugár, podpredseda NR SR: (2004-03-02):
A. Ivanko, poslanec: Ďakujem za slovo, pán podpredseda. V rozprave vystúpili dve pani poslankyne, dvaja poslanci. Pán poslanec Husár dal procedurálny návrh, ktorý predložil v súlade s § 73 ods. 3 písm. b) rokovacieho poriadku nepokračovať v rokovaní tohto vládneho návrhu zákona.
Blanár, Juraj, podpredseda NR SR (2022-10-18):
Pán poslanec Milan Potocký s faktickou poznámkou.
Kuciaňová, Magdaléna, poslankyňa NR SR (2019-10-28):
Ďakujem veľmi pekne. Pani kolegyňa, pani kolegynka z OĽANO Milanová alebo už nezaradená, ešte zaradená? (Reakcia z pléna.) Ďakujem vám veľmi pekne za vaše, za vaše podnety. Samozrejme, sme v druhom čítaní. Tu je ten priestor, kedy ešte môžeme hovoriť o pozmeňujúcich návrhoch a doplňujúcich. A rovnako aj vám, pán kolega Dostál, ďakujem. Kľudne ste mohli v rámci rozpravy prísť so svojím pozmeňujúcim a doplňujúcim návrhom k tomuto zákonu. Ja za týmto pozmeňujúcim a doplňujúcim návrhom zákona si v plnom rozsahu stojím. Ďakujem.
P. Paška, predseda NR SR: (2007-06-28):
Tento návrh pána poslanca Kvorku sme schválili.
Blanár, Juraj, podpredseda NR SR (2023-03-22):
Pán poslanec Kuriak s faktickou poznámkou.
Bugár, Béla, podpredseda NR SR (2018-05-11):
Nech sa páči, prezentujme sa a hlasujme o návrhu prerokovať návrh zákona v jednotlivých výboroch a určiť lehoty výborom potrebné na jeho prerokovanie. (Hlasovanie.) Prítomných 139, za 123, proti 1, zdržalo sa 12 poslancov, 3 nehlasovali. Konštatujem, že návrh sme schválili. Vyhlasujem prestávku, o 11.20 budeme pokračovať záverečným slovom k predchádzajúcemu zákonu, takzvanému Trestnému zákonu. (Prestávka.) (Po prestávke.)
Cmorej, Peter, poslanec NR SR (2021-12-07):
... mohol reagovať. Ďakujem.
Glváč, Martin, podpredseda NR SR (2019-04-03):
Ďalšia s faktickou, pani poslankyňa Cigániková.
Drábiková, Lucia, poslankyňa NR SR (2021-02-03):
Ďakujem. Vážený pán kolega Mazurek, vy, ale aj mnoho vašich zdatne rečnícky nadaných kolegov, keď počúvam, tak je mi to tak nesmierne ľúto, že by ste tie svoje dary mohli využiť aj iným spôsobom. Mrzí ma to, že ich využívate práve týmto spôsobom, ale je to vaša voľba a každý z nás rozhoduje o tom, akým spôsobom naloží s tým, čo má. Na margo amaterizmu a komunikácie tejto vlády. Áno, možno sme amatéri, na druhej strane amatéri postavili Noemovu archu a profesionáli, zdatní profesionáli postavili Titanic. A vieme, ako dopadla archa, a vieme, ako dopadol Titanic. Ja osobne som za tých amatérov než za tých profesionálov, ktorí tu pôsobili, a ktorí doteraz vedia veľmi profesionálne komunikovať. A ešte taká posledná otázka. Ako by ste to konkrétne riešili vy, tú pandémiu? Aké máte konkrétne návrhy riešenia? Stále mi akosi chýbajú popri tej všetkej kritike, ktorá sa tu na nás valí. Ďakujem.
Hlina, Alojz, poslanec NR SR (2015-04-21):
Ďakujem veľmi pekne. Ďakujem veľmi pekne aj kolegyni. Prosím vás pekne, toto nie je zákon o dobrovoľných hasičských zboroch, hej, my ideme novelizovať Obchodný zákonník. To je v zásade ústava podnikateľa, hej. Vlastne to je v zásade pre podnikanie, to podnikanie, ktoré vytvára hodnoty, ktoré potom vy socialisti môžete rozdeliť, poprípade rozkradnúť, musí niekto vytvoriť. Dobre? A poväčšine proste treba sa ráno zobudiť, ísť do roboty, niečo vymyslieť, niečo urobiť. My na Orave tomu hovoríme zrobenie. A to je to. A my túto ústavu, ústavu podnikateľov, Obchodný zákonník novelizujeme, nechcem sa dotknúť dobrovoľných hasičov, na úrovni zákona o dobrovoľných hasičských zboroch. Tu sedí minister spravodlivosti, ktorý nevie, čo tam bude. On nevie, že vypúšťa hydru. On proste podeň sa ide podpísať, on si tam listuje možno ja neviem v niečom s tým, že kde sa dá kúpiť aká ja neviem dovolenka, ale tu mu novelizujú Obchodný zákonník, ktorým spúšťa procesy. Ja teda nechcem hrúziť. Vy navrhujete, že tuná vášho kamaráta treba odškodniť, lebo treba mu pomôcť. A čo bude, keď vám sem začnú klopať z TSS GRADE, z tých 500 dokončených reštrukturalizácií? Čo bude, keď dajú konanie na náhradu škody pre štát za nespravodlivý postup? Prosím vás, tu je toľko výkukov, viťúzov, ktorým keď nabúrate túto podnikateľskú ústavu, tak povedia: „Teraz, keď je reštrukturalizácia rozbabraná, keď má hnisavý vred, tak do toho vojdem.“ A rozložia to celé, prosím vás, do prostredia, kde ešte ako tak žijeme. Ja sa čudujem aj tým podnikateľom. Ja naozaj sa čudujem aj tým podnikateľom, že sa na toto takto bezprizorne pozerajú, čo vy tu stvárate s niečím, na čom je postavené to, že sa vôbec nejaká hodnota vytvorí, že proste k tomu takto pristupujeme ako malé deti.
Blanár, Juraj, podpredseda NR SR (2022-11-08):
Nech sa páči, prezentujme sa a hlasujme. (Hlasovanie.) Prítomných 134 poslancov, za hlasovalo 94, proti boli 6, zdržalo sa 34 poslancov, hlasovali všetci. Konštatujem, že aj toto bolo schválené. Nech sa páči, pani spravodajkyňa, uvádzajte hlasovanie ďalej.
Blanár, Juraj, podpredseda NR SR (2022-09-30):
Vyhlasujem všeobecnú rozpravu za skončenú. A vidím, že pán navrhovateľ je už pripravený, aby predniesol svoje záverečné slovo, udeľujem mu slovo.
Danko, Andrej, podpredseda NR SR (2024-02-13):
Ďakujem. Prerušujem rokovanie o tomto bode programu. Pán Pročko, poprosím, kľud! Budeme pokračovať prvým čítaním o vládnom návrhu... už zas píšete, či nie(?) ... o vládnom návrhu zákona, ktorým sa mení a dopĺňa zákon č. 222/2004... (reakcia z pléna), dobre, dobre, ... o dani z pridanej hodnoty v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 130, návrh na jeho pridelenie na prerokovanie výborom je v rozhodnutí č. 129. Prosím ministra financií Slovenskej republiky Ladislava Kamenického, aby vládny návrh zákona uviedol. Poprosím, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony , tlač 130.)
P. Paška, predseda NR SR: (2007-06-28):
(Hlasovanie.) 140 prítomných, 81 za, 57 proti, 1 sa zdržal, 1 nehlasoval. Tento bod zo spoločnej správy sme schválili.
Žarnay, Oto, poslanec NR SR (2018-10-22):
Ďakujem všetkým kolegom za ich faktické poznámky. To, čo spomínala pani kolegyňa Grausová, neviem, konkrétne aký prípad to bol, ale môžeme sa potom stretnúť a môžete mi o tom viac porozprávať. Ak išlo o to, že ktorí riaditelia škôl prejavujú isté sympatie k určitým politickým stranám... (Reakcia z pléna.) Nie, nešlo o to, dobre, tak sa nebudem k tomu vyjadrovať. K tomu, čo povedal pán kolega Mizík, áno, riaditeľ školy by nemal zabudnúť na takú vážnu povinnosť, ako je podať majetkové priznanie, ale keďže som členom výboru pre nezlučiteľnosť funkcií, tak na každom rokovaní riešime častokrát takéto prípady a nie iných verejných činiteľov, ktorí zabúdajú a opomínajú podať majetkové priznanie a sú sankcionovaní finančne. Odvolaním nie. Čiže riaditeľ školy, riaditelia škôl sú ako jediní na Slovensku takto prísne postihovaní, že ak nepodajú včas majetkové priznanie, tak zriaďovateľ ich odvolá z funkcie. To sa mi zdá nesmierne nespravodlivé. A k tomu, čo hovoril kolega Sopko, ďakujem za jeho podporu môjho návrhu zákona a stotožňujem sa so všetkým, čo povedal. Ďakujem.
Glváč, Martin, podpredseda NR SR (2017-02-01):
S reakciou pani poslankyňa Jurinová.
B. Bugár, podpredseda NR SR: (2001-09-07):
V. Bajan, poslanec: Ja naozaj veľmi krátko, lebo máme málo času, škoda, ale mám pocit, že tu je také tesné nedorozumenie. Ja som povedal, že nie je ambíciou tohto návrhu zákona likvidovať niektoré rasy, ale v každom prípade návrhom tohto návrhu zákona je pokúšať sa nastoliť poriadok v obciach. Preto je tá ambícia dať na obec právomoci usporiadať si tento problém, ktorý doteraz nie je v žiadnom zákone. Aj preto nám ústavné súdy rušia naše všeobecne záväzné nariadenia. Ja mám pocit, že voči tomuto inštitútu nemôže nikto nič mať. Druhá vec, áno, v Nemecku urobili zákon, zakázali zo zákona štyri plemená, dokonca sú tam pokuty vo výške 100 000 DEM, odobranie zvieraťa a podobne. My sme povedali, dobre tak pre túto chvíľu urobme najprv prvý krok – diskusia plus poriadok cez obce. A potom v prípade, že nedôjde k náprave, lebo tvrdím, že k tej náprave musí nutne dôjsť, by sme sa vrátili k tomuto návrhu. Ale jednoducho ja mám pocit, že táto cesta by mohla byť priechodná.
Viskupič, Marián, poslanec NR SR (2022-03-16):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 131 poslancov. Tento návrh sme schválili.
Blanár, Juraj, podpredseda NR SR (2021-10-26):
Páni poslanci, zachovajte pokoj. Budete mať možnosť v rozprave sa vyjadriť alebo vo faktických poznámkach. Nech sa páči.
Tomáš, Erik, poslanec NR SR (2018-02-09):
Pán Matovič, vitajte v parlamente! Riadna schôdza trvá už takmer dva týždne, ale vás sme tu za tieto dva týždne nevideli. Preberali sme dôležité zákony, napríklad Zákonník práce, zákon o službách zamestnanosti, ale vás som tu nevidel. Vy nemusíte chodiť do práce ako obyčajní ľudia. Ale keď sa naskytla prvá príležitosť vyliať vedrá špiny na niekoho, urážať, prifrčali ste ako gáfor. Ale dnes ste svoj politický štýl povýšili na vyššiu úroveň. Vy už nielenže fabulujete bez dôkazov prípady z minulosti, vy si už začínate vymýšľať prípady do budúcnosti, aby ste ich mohli rovno kritizovať. To je proste normálne niečo neuveriteľné. A tento váš štýl politiky, našťastie, pre všetkých nás opäť začal fungovať. Výsledkom vášho návratu do parlamentu je to, čo som už avizoval. Pokles preferencií OĽANO, odchod kolegov od vás. A chcem vás upozorniť, že podľa aktuálneho prieskumu je vaša osobná nedôveryhodnosť na úrovni 70 percent. Horší je už len Marian Kotleba. Naozaj dosiahnuť takýto level v opozícii dlhodobo možno označiť za svetový rekord. Ďakujeme, pán Matovič, vitajte v parlamente.
Pellegrini, Peter, predseda NR SR (2015-06-24):
Prezentujme sa a hlasujeme o bodoch spoločnej správy 1 až 4 s odporúčaním gestorského výboru schváliť. (Hlasovanie.) Prítomných 131 poslancov, za 78, zdržalo sa 53. Návrh sme schválili.
Mičovský, Ján, poslanec NR SR (2014-07-09):
Ďakujem za slovo, vážená pani podpredsedníčka. Ja súhlasím v podstate s tým, čo ste, pán poslanec, povedali, Csicsai, akurát by som len mal pocit, že niekto by mohol z toho urobiť záver v niektorej, jednej časti vášho vystúpenia, že ten kolobeh je večný a nezraniteľný, takže akosi tento perpetuum mobile nie je ohrozený. Ja len upozorňujem, že naozaj doteraz to fungovalo, ale záruka, že budeme mať navždy tento kolobeh nenarušený a funkčný, tu neexistuje. A preto opatrnosť aj táto debata je úplne namieste. Ďakujem.
Vašečka, Richard, poslanec NR SR (2012-09-20):
Ďakujem. Ja som si zapísal takúto poučnú vec, že zákon má povedzme tri aspekty – a, b, c. Ministerstvo chce meniť, resp. zrušiť všetky tri. Poslanec opozície súhlasí, že treba zmeniť vec „b“, lebo je zle nastavená. Ale že treba zachovať vec „a“, lebo to bude mať likvidačné dôsledky na dobré a funkčné veci a že vo veci „c“ sa dá diskutovať. Na to vystúpi vládny poslanec, vášnivo, aký je opozičný poslanec mimo, lebo vec „b“, je zlá, zlá, zlá. Veď my sa s vami zhodujeme na tom, čo je zlé. Ja už naozaj mám niekedy pocit, že som v nejakej divnej inštitúcii, však áno, veď sú tam zlé veci, veď tie poďme zmeniť a, chvalabohu, a chvála aj ministerstvu, že ich chce zmeniť. Ale uvedomujete si, že zrušíte aj dobrú vec, ktorá funguje a ktorá pomáha deťom? Toto sa vám snažíme vysvetliť. Nie sme a priori proti ministerskému návrhu ani proti ministerstvu. Naozaj som si ešte dopísal, že či si mám dať faktickú vôbec, či to má zmysel. Ďakujem.
Bugár, Béla, podpredseda NR SR (2018-10-24):
Ešte predtým, páni poslanci, procedurálne návrhy, možnože sa mýlite, ale zbytočne, lebo hlasujeme. Takže, nech sa páči, prezentujme sa a hlasujme o určení výborov, ako aj potrebné lehoty na prerokovanie tohto návrhu vo výboroch. (Hlasovanie.) Prítomných 144, za 128, zdržalo sa 16 poslancov. Návrh bol schválený. Dávam slovo pánovi poslancovi Balážovi, aby uviedol hlasovanie v prvom čítaní o vládnom návrhu zákona o hazardných hrách (tlač 1136). (Hlasovanie o vládnom návrhu zákona o hazardných hrách a o zmene a doplnení niektorých zákonov , tlač 1136.)
Dostál, Ondrej, poslanec NR SR (2017-06-13):
Ďakujem kolegovi za faktickú poznámku. Ja by som zasa rád ocenil, že si takúto vec všimol aj pán prezident Kiska, lebo zdanlivo je to maličkosť. Možno sa to bude týkať jedného mesta alebo obce, teda to, čo je v skutočnosti účelom tohto návrhu, čiže možnože naozaj celý tento zákon meníme a deformujeme právo iba kvôli pánu poslancovi a primátorovi Rašimu, aby sa mu ľahšie odchádzalo z postu košického primátora a aby znemožnil Košičanom zvoliť si jeho nástupcu až do riadnych komunálnych volieb, ale je dosť možné, že sa to negatívne dotkne aj ďalších miest a obcí, ktoré nie sú dôvodom, prečo sa teraz mení ten zákon, ale takisto sa na nich to pravidlo, že rok, alebo teda od 31. októbra 2017 nebude môcť, nebudú môcť byť vyhlásené doplňujúce voľby, bude vzťahovať. Takisto budú musieť celé toto obdobie, ak prídu o svojich primátorov alebo starostov z najrôznejších dôvodov, nielen preto, že sa stanú županmi, čo asi nebude úplne masovka, tak nebudú si môcť ich obyvatelia zvoliť svojich primátorov a starostov a v prípade, ak sa to stane v zastupiteľstvách, v ktorých nie sú zvolení náhradníci, lebo aj také obce nepochybne sú, tak bude musieť zastupiteľstvo až do konca volebného obdobia fungovať v neúplnom zložení. Aspoň na toto ste mohli myslieť, pretože starostu alebo primátora je možné nahradiť zástupcom starostu alebo primátora, ale poslanec sa nahrádza – teda v prípade, že je zvolený náhradník – tým náhradníkom. Ak nie je, tak iná možnosť, ako jeho dovolenie, nie je, čiže budú zastupiteľstvá neúplné.